Юнайтед 5 Галатасарай 2 - MUBG | Българският фен сайт на Манчестър Юнайтед
Юнайтед 5 Галатасарай 2
от Светлана Ненкова на 30.07.2016 Share on Facebook
Златан Ибрахимович не се забави и започна с головете за Манчестър Юнайтед. Шведът се разписа след само 4 минути игра при победата на Червените Дяволи с 5:2 над Галатасарай в Гьотеборг.
Уейн Рууни се отчете с два гола, докато Антонио Валенсия даде цели три асистенции.
34-годишният нападател изигра първи минути с екипа на Юнайтед и успя да отговори на високите очаквания след само 4 минути игра. Антонио Валенсия центрира отдясно, а Златан успя да улучи топката със странична ножица.
Турците успяха да стигнат до пълен обрат преди почивката, когато в 22-та минута Синан бе точен с глава след центиране от свободен удар. Пет минути преди края на полувремето Брума направи 2:1 за Галатасарай след хубав удар от 17 метра.
Юнайтед реши всичко в рамките на 7 минути след почивката. Уейн Рууни изравни в 55-та след поредното хубаво центриране на десния бек Валенсия. В 58-та минута Маркъс Рашфорд направи феноменален пробив, като му завидя дори Ибрахимович. Младокът бе спрян с нарушение в наказателното поле на Галатасарай, а Рууни вкара за 3:2 от отсъдената дузпа.
В 62-та минута Маруан Фелайни вкара четвърти гол, след като засече с глава центриране на Валенсия отдясно. Това беше третата асистенция на еквадореца в мача.
Добрите изяви на Юнайтед в атака продължиха и в 74-та минута Хуан Мата реализира петото попадение. Испанецът се разписа след хубаво подаване на Майкъл Карик.
Следващата контрола на тима на Жозе Моуриньо е на 3 август срещу Евертън.
Манчестър Юнайтед – Галатасарай 5-2
4′ – Златан Ибрахимович
22′ – Синан Гюмюс
41′ – Брума
55′ – Уейн Рууни
58′ – Уейн Рууни (дузпа)
62′ – Маруан Фелайни
75′ – Хуан Мата
Съставът на Манчестър Юнайтед:
Де Хеа (68′ – Ромеро), Валенсия, Байли (68′ – Рохо), Блинд (68′ – Джоунс), Шоу (67′ – Дармиан), Шнайдерлин (46′ – Лингард), Ерера (46′ – Фелайни), Мхитарян (46′ – Карик), Рууни (68′ – Мемфис), Марсиал (46′ – Йънг) , Ибрахимович (46′ – Рашфорд)
VN:F [1.9.22_1171]Зареждане...Rating: 5.0/5 (2 votes cast)Юнайтед 5 Галатасарай 2, 5.0 out of 5 based on 2 ratings Related PostsЮнайтед 3 Реал Мадрид 1Видео: ГалатасарайЛА Галакси 0 Юнайтед 7Юнайтед 3 Ливърпул 1Рома 2 Юнайтед 3 Блог MUBG